свине, следва да се маркират със специални маркировки, които не могат да бъдат объркани със здравната маркировка, посочена в член 48 от Регламент (ЕС) 2019/627 (13), или идентификационната маркировка, посочена в член 5, параграф 1, буква б) от Регламент (ЕО) No 853/2004 (14).
 (19)
 В член 15 от Регламент (ЕС) 2016/429 е предвидено, че компетентният орган трябва да предприеме необходимите действия за осведомяване на обществеността относно естеството на риска, свързан с животните или продуктите и мерките, които са взети или е планирано да бъдат взети с цел предотвратяване или контрол на съответния риск. В настоящия регламент следва да бъдат предвидени специални задължения за осведомяване във връзка с африканската чума по свинете, чрез които ще се осигурява информация за рисковете, пораждани от движенията на пратки от заразени животни, замърсени месни продукти и незаконното обезвреждане на кланични трупове. Следователно е изключително важно да се предотвратява разпространението на африканска чума по свинете, свързано с човешка дейност и да се гарантира, че на вниманието на пътуващите, включително пътуващите със сухопътен или железопътен транспорт, ефективно се предоставя информация относно мерките за контрол на здравето на животните, изложени в настоящия регламент, включително за ограниченията на движенията на отглежданите свине и съответните продукти. Поради тази причина държавите членки следва да гарантират, че превозвачите на пътници и пощенските услуги насочват вниманието на пътуващите, които се движат от ограничителните зони I, II и III, изброени в приложение I към настоящия регламент, към ограниченията за контрол на здравето на животните, налични в тези зони. Такава информация следва да се адаптира към степента на риска от разпространението на болестта. В допълнение към това координираните действия от страна на компетентните органи на засегнатите държави членки за борба с риска от разпространението на африканската чума по свинете следва да гарантират, че разпространяваната информация чрез специфични кампании за повишаване на обществената осведоменост е пригодна за целта.
 (20)
 Натрупаният опит в борбата срещу африканската чума по свинете в Съюза показва, че са необходими определени мерки за ограничаване на риска и засилени мерки за биологична сигурност, за да се предотвратява, контролира и ликвидира тази болест в животновъдните обекти за отглеждани свине. Тези мерки следва да бъдат изложени в приложение II към настоящия регламент и следва да обхващат обектите, предмет на дерогациите, предвидени за движения на пратки от свине, отглеждани в ограничителните зони I, II и III.
 (21)
 В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, Регламент (ЕС) 2016/429 и основаните на него актове на Комисията ще продължат да се прилагат спрямо Обединеното кралство и на неговата територия по отношение на Северна Ирландия след края на преходния период, предвиден в Споразумението за оттегляне. Следователно препратките към държавите членки в настоящия регламент следва да включват Обединеното кралство по отношение на Северна Ирландия.
 (22)
 Тъй като Регламент (ЕС) 2016/429 се прилага от 21 април 2021 г., настоящият регламент също следва да се прилага